Document ID: /roh_data/filtered/fineweb-2-filterrobots_roh.jsonl.gz/57402

Surdada dalla Bibla
als scolars dalla 5-avla classa
Dumengia, ils 22 da schaner 2023
allas 10.15 uras a Falera
Duront la messa dalla dumengia surdein nus als scolars dalla 5-avla classa lur atgna Bibla ch’els astgan silsuenter prender a casa. Duront quei onn da scola ei l’instrucziun da religiun emplenida cun dabia temas ord la Bibla. Nus emprendin denton buca mo quei che stat scret ella Bibla, mobein era bia impurtont davart ed entuorn la Bibla, il cudisch ch’ei vegnius vendius il pli savens insumma. Accumpignei era Vus nos affons duront quei survetsch divin e seschei inspirar da quell’ovra miraculusa.
Stefanie Kälin, catecheta
S. Messa da laud
Dumengia, ils 19 da fevrer 2023
allas 18.30 uras a Laax
cun sur Peter Aregger
Cordial invit a nossa messa da laud cun musica nova, moderna e spirituala e cun ina liturgia ed oraziuns per part cumpletadas cun acustica, graficas ni elements visuals.
Nus selegrein sin in bien seveser cun vus.
Devoziun per ils affons e lur geniturs
Margis, ils 21 da fevrer 2023 allas 16.00 uras
La forza da tedlar tier
Tgei drova ei per tedlar tier? Lein ir communablamein alla tscherca da quei misteri.
Jeu selegrel zun fetg da beneventar vus en baselgia e
da metter nossa sentupada sut il schurmetg da Diu,
Paula Casutt-Vincenz